**Միլթոն Ջորջ Գուստավուս Սիլլս** (անգլ․՝ Milton Sills, հունվարի 12, 1882(1882-01-12), Չիկագո, Իլինոյս, ԱՄՆ - սեպտեմբերի 15, 1930(1930-09-15), Բրենթվուդ, Լոս Անջելես, Լոս Անջելես, Կալիֆոռնիա, ԱՄՆ), թատրոնի և համր կինոյի ամերիկացի հայտնի դերասան, Ամերիկյան կինոարվեստի ակադեմիայի հիմնադիրներից մեկը։

Կենսագրություն
--------------

Ծնվել է հարուստ ընտանիքում։ Հայրը զբաղվում էր օգտակար հանածոների վաճառքով, իսկ մայրը բարգավաճող բանկիրի ժառանգ էր․ զբաղված է եղել բանկային ոլորտում։ Սիլլսը սովորել է Չիկագոյի համալսարանում՝ հոգեբանության և փիլիսոփայության ֆակուլտետում։ Աշխատել է որպես ուսուցիչ։

1905-ին թատրոնի մենեջեր Դոնալդ Ռոբերթսոնը, ով Չիկագոյում ստեղծել էր նոր թատրոն, համալսարանում դասախոսություններ է կարդում հայտնի դրամատուրգների մասին և Մ. Սիլլսին առաջարկում խաղալ թատրոնում։ Նա համաձայնում է, թողնում մանկավարժական կարիերան, միանում Ռոբերթսոնի թատերախմբին և սկսում շրջագայել երկրով։

Երեք տարի անց Մ. Սիլլսը մեկնում է Նյու Յորք, որտեղ հաջողության է հասնում՝ խաղալով Բրոդվեյյան թատրոններում։1908-1914 թվականներին նա խաղացել է Բրոդվեյի շատ ներկայացումներում, դարձել է թատրոնի աստղ և մեծ հռչակ ձեռք բերել։

1910 թվականին ամուսնանում է անգլիացի դերասանուհի Գլեդիս Ուիննի՝ Էդիթ Ուինն Մեթթիսոնի զարմուհու հետ։ Նրանք ունենում են դուստր՝ Դորոթի անունով։

1914 թվականին Մ. Սիլլսը սկսում է նկարահանվել կինոյում։ Նրա դեբյուտը դարձավ Համաշխարհային կինոընկերության բարձր բյուջետային «Փոսը» դրաման։ Այս դերի շնորհիվ Սիլլսը պայմանագիր է կնքում պրոդյուսեր Ուիլյամ Ա Բրեյդի հետ։ Ֆիլմը չափազանց մեծ պահանջարկ է ունենում։

1915-ին Մ. Սիլլսը նկարահանվում է ոչ պակաս հանրաճանաչ դրամայում`«The Deep Purple»- ը՝ գերմանացի կինոաստղ Կլարա Քիմբալ Յանգի հետ (Clara Kimball Young): 1917 թվականին նա հայտնվում է «Պատվի համակարգում», որը համարվում էր այդ ժամանակի լավագույն ֆիլմերից մեկը։

1920-ականների սկզբին Մ. Սիլլսը, ունենալով մեծ համբավ, աշխատում էր այնպիսի հայտնի կինոստուդիաների հետ, ինչպիսիք են MGM, Paramount Pictures и Pathé: Նկարահանվել է 86 ֆիլմում։

248x248փքս(չաշխատող հղում)

Մ. Սիլլսը հաճախ նկարահանվել է այդ ժամանակաշրջանի հայտնի կին աստղերի՝ Ջերալդին Ֆառարի, Գլորիա Սվանսոնի և Վիոլա Դանայի հետ։

1925-ին բաժանվում է առաջին կնոջից։ 1926-ին ամուսնանում է դերասանուհի Դորիս Քենոնի հետ, ունենում են որդի։

1927 թվականի մայիսին նա Կինոարվեստի և գիտության ակադեմիայի (AMPAS) 36 հիմնադիրներից մեկն էր։

Միլթոն Սիլլսը նկարահանվել է միայն մեկ ձայնային ֆիլմում՝ «Շրջանակվածը» (1927)՝ հնչեցնելով իր հիանալի ձայնը։

Միլթոն Սիլլսը հանկարծամահ է եղել սրտի կաթվածից 1930 թվականի սեպտեմբերի 15-ին՝ Կալիֆոռնիայի Սանտա Բարբարա քաղաքում՝ երկրորդ կնոջ՝ դերասանուհի Դորիս Քենիոնի հետ թենիս խաղալիս։

«Ծովային(չաշխատող հղում)
 գայլ» ֆիլմի պաստառը, 1927
Կինոարտադրության մեջ ունեցած ներդրման համար Հոլիվուդյան փառքի ծառուղում արժանացել է աստղի։

Ընտրյալ ֆիլմագրություն
----------------------

* 

| Տարեթիվ | Հայերեն անվանում | Բնագիր անվանում | Դեր |
| --- | --- | --- | --- |
| 1918 | Հավերժ պայքար | *The Struggle Everlasting* | Գիտակցություն, նույն ինքը՝ Բրյուս |
| 1919 | Երիտասարդության աչքերը | *Eyes of Youth* | Լուիս Էնթոնի |
| 1919 | Ինչ սովորում է յուրաքանչյուր կին | *What Every Woman Learns* | Վալտեր Մելռոս |
| 1920 | Քաղցր նարդոս | *Sweet Lavender* | Հորացիյ Բարն |
| 1921 | Հիմարիկը | *The Little Fool* | *Դիկ* |
| 1922 | Վառվող ավազներ | *Burning Sands* | *Դանիել Լայն* |
| 1923 | Ի՞նչ սովորեց կինը | *What a Wife Learned* | Ռուդոլֆ Մարթին |
| 1924 | Ծովային բազե | *The Sea Hawk* | պարոն Օլիվեր Թրեսսիլիան |
| 1925 | Ինչպես ուզում է տղամարդը | *As Man Desires* | Մայոր Ջոն Քրեյգ |
| 1926 | Դրախտ | *Paradise* | *Թոնի* |
| 1927 | Ծովային վագր | *The Sea Tiger* | Ջասթին Ռամոս |
| 1928 | Վթարը | *The Crash* | Ջիմ Ֆլաննագան |
| 1929 | Սերը և Սատանան | *Love and the Devil* | Լորդ Դրիան |
| 1930 | Ծովային գայլը | *The Sea Wolf* | «Գայլ» Լարսեն (վերջին դեր) |

Պակերասրահ
----------

*

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Find A Grave — 1996.
2. 1 2  Internet Broadway Database — 2000.
3. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
4. 1 2  Los Angeles Times — LA: 1881. — ISSN 0458-3035; 2165-1736
5. ↑  «History of the Academy» (անգլերեն). Կինոարվեստի և գիտության ակադեմիա. Արխիվացված է օրիգինալից 2017 թ․ հունիսի 16-ին. Վերցված է 2017 թ․ փետրվարի 26-ին.

Արտաքին հղումներ
----------------

* Միլթոն Սիլլս Internet Movie Database կայքում
* Milton Sills(լեհ.)
* 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Broadway Database · Internet Movie Database · ԿինոՊոիսկ · Find A Grave · WikiTree |
|  |
| Բառարաններ և հանրագիտարաններ | American National Biography · Notable Names Database |
|  |
| 

|  Չափորոշչային վերահսկողություն |
| --- |
|  |
| BNC: a11945345 · BNE: XX5581281 · BNF: 14700185d · GND: 1140055119 · ISNI: 0000000120262196 · LCCN: n97847299 · VIAF: 55909607 · WorldCat VIAF: 55909607 |

 |

 |